b'\n_START_ARTICLE_\nDominikanska cerkev, Colmar\n_START_SECTION_\nLokacija\n_START_PARAGRAPH_\nStavba je na Dominikanskem trgu 1, Trgu mu\xc4\x8denikov odpora (Martyrs-de-la-R\xc3\xa9sistance) v Colmarju.\n_START_SECTION_\nZgodovina\n_START_PARAGRAPH_\nCerkev je bila zgrajena leta 1289. Gradil jo je bera\xc5\xa1ki red pridigarjev, znan tudi kot dominikanci , ki je prispel v Colmar do leta 1260 . Kor je bil zgrajen pred letom 1300, ladja v za\xc4\x8detku 14. stoletja, vendar kon\xc4\x8dana \xc5\xa1ele leta 1346. Med francosko revolucijo je bilo v njej artilerijsko skladi\xc5\xa1\xc4\x8de. Mesto jo je kupilo leta 1807 za skladi\xc5\xa1\xc4\x8de koruze, nato pa se je leta 1898 spet uporabljala za bogoslu\xc5\xbeje. Cerkev ima v svojem koru oltar s sliko Marije v ro\xc5\xbeni uti, ki jo je naslikal Martin Schongauer leta 1473._NEWLINE_Najstarej\xc5\xa1i del kri\xc5\xbenega hodnika je iz 13. stoletja . Leta 1458 ga je prizadel po\xc5\xbear. Stenske poslikave so s konca 15. stoletja in prikazujejo pasijon._NEWLINE_Samostanske stavbe so iz leta 1300, obnovljene v 18. stoletju, spremenjene v voja\xc5\xa1nico \xc5\xbeandarmerije leta 1795. Od leta 1951 je v njih knji\xc5\xbenica. _NEWLINE_Kri\xc5\xbeni hodnik in cerkev sta od 2. novembra 1948 uvr\xc5\xa1\xc4\x8dena med zgodovinske spomenike.\n_START_SECTION_\nArhitektura\n_START_PARAGRAPH_\nCerkev je sestavljena iz obokanega kora s petimi obo\xc4\x8dnimi polami, petstransko osmerokotno apsido in z ladjo s \xc5\xa1estimi obo\xc4\x8dnimi polami. Struktura ima stebre brez kapitelov, lesen strop , notranjost je stroga, a osvetljena. Okna so iz zgodnjega 14. stoletja in prikazujejo prizore iz Kristusovega \xc5\xbeivljenja._NEWLINE_Kri\xc5\xbeni hodnik je sestavljen iz arkad brez okrasja, zgrajene so okoli nepravega pravokotnika.'